Europeada

Europeada er navnet på europamesterskabet i fodbold for europæiske nationale mindretal. Den første Europeada fandt sted i sommeren 2008 i Schweiz som optakt til det officielle europamesterskab i fodbold 2008. Den anden Europeada fandt sted hos sorberne i Lausitz/Tyskland i juni 2012 parallel med det officielle fodbold-EM i nabolandet Polen. Europeada 2016 blev spillet i Sydtyrol i Italien - parallel med det officielle fodbold-EM i nabolandet Frankrig, Europeada 2020/2022 fandt sted hos slovenerne i Kärnten/Østrig. Den næste Europeada spilles 2024 i det dansk-tyske grænseland i Nord- og Sydslesvig - parallel med det officielle fodbold-EM 2024 i Tyskland.

Mesterskabet arrangeres af den europæiske mindretalsunion FUEN og det respektive mindretal, som er vært for turneringen. Målet er at styrke sammenholdet blandt de europæiske mindretal, og at sætte fokus på mindretallenes kulturelle problemer. Europeadaen er på den måde med til at synliggøre de autoktone mindretal og folkegrupper i Europa.

Turneringerne fandt sted i:
 2008: hos rætoromanerne i Graubünden (Svejts), parallel med fodbold-EM i Østrig og Svejts
 2012: hos sorberne i Lausitz (Tyskland), parallel med fodbold-EM i Polen
 2016: hos sydtyrolere i Sydtyrol (Italien), parallel med fodbold-EM i Frankrig
 2020/2022: hos slovenerne i Kärnten (Østrig)
planlagt:
 2024: hos de danske sydslesvigere, nordfrisere og de tyske nordslesvigere i Sønderjylland (altså Nord- og Sydslesvig), parallel med fodbold-EM i Tyskland

Europeada 2024 
Turneringen i 2024 skal holdes i det dansk-tyske grænseland i Nord- og Sydslesvig. Værter er de danske sydslesvigere, de tyske nordslesvigere, nordfriserne og de nordtyske sintier/romaer (sigøjnere). Fra dansk side kommer SdU og SSF til at stå for projektet.

Europeada 2020 / 2022 
Efter at fodboldforbundet UEFA meddelte, at fodbold-EM skal flytte pga. coronakrisen til 2021, blev også Europeada aflyst for 2020, i første omgang udskudt til 2021<ref>[https://www.fla.de/wp/dailys/ogsaa-europeada-udskudt-2021/Flensborg Avis af 20. marts 2020: Også Europeada udskudt til 2021``]</ref> og foregik derefter i juni 2022 hos slovenerne fra Kärnten i Østrig. Mottoet i 2022 er Together Unique.

 Europeada 2016 
Europeada 2016 blev arrangeret af tyske sydtyrolere og ladinere i det nordlige Italien. For første gang holdtes der også et stævne for kvinder. Der deltog i alt 24 herrehold og 6 kvindehold. Kroaterne fra Serbien blev dog senere udelukket på grund af en voldelig episode på fodboldbanen under spillet mod occitanere. Fra det dansk-tyske grænseområde deltog de danske sydslesvigere, de tyske nordslesvigere og nordfrisere med hver et herrehold. Andre mindretal fra Norden (samere, skåningere) deltog ikke.

Europamester blev -som i 2012 og 2008- igen sydtyrolerne. Både herre- og kvindeholdet fra Sydtirol vandt i slutrunden over occitanerne. De danske sydslesvigere kom på 10., nordfriserne på 13. og de tyske nordslesvigere på 21. plads .

 Europeada 2012 
Europeada 2012 blev arrangeret af sorberne i Lausitz i det sydøstlige Tyskland. I alt 19 hold fra 12 forskellige europæiske lande deltog ved turneringen. Protektor for Europeada 2012 var Sachsens ministerpræsident og sorberen Stanislaw Tillich. Turneringen blev blandt andet sponsoreret af Vattenfall og det tyske indenrigsministerium. Mediepartner var Mitteldeutscher Rundfunk. Lodtrækningen til gruppespillet fandt sted den 1. december 2011 i Berlin.

Europamester blandt de nationale mindretal blev igen sydtyrolerne. Holdet fra Sydtyrol vandt finalen i Bautzen (sorbisk: Budyšin'') foran 1700 tilskuere med 3-1 mod romaerne fra Ungarn. Kroaterne fra Serbien fik et tredjeplads efter en 1-0-sejr over slovenerne fra Kärnten/Østrig .

De deltagende hold i 2012 var :

Europeada 2008 
Europeada 2008 blev arrangeret af rætoromanerne i kantonen Graubünden i Schweiz. Det var første gang, der afholdes EM for sproglige mindretal . Mesterskabet havde deltagelse af 17 folkegrupper fra hele Europa. I alt 5.000 tilskuere så kampene direkte i Schweiz. Den første europamester blandt de nationale mindretal blev sydtyrolerne. Holdet fra Sydtyrol vandt finalen i Chur foran 600 tilskuere med 1-0 mod kroaterne fra Serbien. Romaerne fra Ungarn fik et tredjeplads. De danske sydslesvigere kom på fjerdeplads.

De deltagende hold var:

Eksterne henvisninger 
 Europeadas officielle hjemmeside   / 
 Sydslesvigs landshold

Referencer 

EM i fodbold
Fodbold i 2012
Fodbold i 2008
Etniske mindretal